 Kuzinduliwa kwa duka la Kariakoo Airtel Xpress inaongeza idadi ya maduka, baada ya uzinduzi wa duka jipya la kisasa lililoko Morocco, jijini humo ulifanyika wiki iliyopita.Katika uzinduzi wa jana, Mkuu wa Kitengo cha Huduma kwa wateja Airtel, Adriana Lyamba alisema, kufunguliwa kwake kutawawezesha wateja wa Airtel na wafanyabiashara wa Kariakoo, Ilala, Magomeni kupata huduma kwa ukaribu zaidi na kwa haraka na ubora zaidi.“Airtel tumejizatiti kutoa huduma bora kwa wateja wetu zaidi ya Sh milioni 10 nchi nzima. Kipaumbele chetu ni kuhakikisha wateja wetu wanapata huduma kiurahisi zaidi na kwa ufanisi wakati wote na hili limejidhihirisha leo kwa kufungua duka la Airtel Xpress”, alisema Lyamba.Baadhi ya huduma zitakazotolewa kwenye duka la Kariakoo ni pamoja na Airtel Money, kusajili laini, huduma za intaneti na huduma nyinginezo.